cyanic-selkie/wikianc huggingface dataset:
Schëld C, 4b
Originaltext aus dem Code de la route:
''4. Accès interdit à plusieurs catégories de véhicules. – Le signal C,4a dont l'illustration ci-contre est un exemple, indique que l'accès est interdit à trois catégories d'usagers. Le signal C,4b ne peut être mis en place qu'à l'intérieur des agglomérations .''
Julius Scheiner
De Julius Scheiner, gebuer de 25. November 1858 zu Köln a gestuerwen den 20. Dezember 1913 zu Potsdam war en däitschen Astronom an Astrophysiker.
Dem Scheiner seng Gréisst louch um praktesche Gebitt. Hien hat déi no him genannt Scheiner-Method entwéckelt, bei där fir prezis Himmelsobservatiounen d'Rektaszensiounsachs (Polachs) vun der Montéierung vun astronomeschen Instrumenter genee parallel zu der Rotatiounsachs vun der Äerd ausgeriicht gëtt. De Scheiner gouf bekannt duerch populärwëssenschaftlech Virträg a Publikatioune wéi Der Bau des Weltalls (1913) oder Populäre Astrophysik (Leipzig a Berlin, 2. Oplo 1912) oder duerch en ettlech Artikelen an Zäitschrëften an Zeitungen.
Kortemark
Kortemark ass eng belsch Uertschaft a Gemeng an der Provënz Westflandern.
Kortemark läit am Dall vun der Krekebeek, engem Aarm vun der IJzer.
Zu Kortemark gehéiern och nach d'Uertschafte Werken, Zarren an Handzame an de Lieu-dit Kortemark-Elle. Zu Handzame gehéiert och nach Edewalle.
Landwirtschaft an eng Zillebäckerei sinn d'haapt-ekomomesch Aktivitéiten.
Nell (Film 1994)
Nell ass en amerikanesche Film vum Michael Apted aus dem Joer 1994 nom Theaterstéck Idioglossia vum Mark Handley.
Ëm wat geet et am Film?
D'Nell (Jodie Foster) ass bei senger Mamm an engem verloossenen Haus an engem Bësch opgewuess. Beim Doud vu senger Mamm entdeckt en Dokter (Liam Neeson) d'Nell, dat kee Kontakt mat anere Mënschen hat ausser mat senger Mamm an dat eng Sprooch schwätzt déi kee Mënsch versteet. Den Dokter mat Hëllef vun enger Psychologin (Natasha Richardson) bekëmmere sech dann ëm d'Nell…
Omar Ontiveros
Den Omar Ontiveros, gebuer de 15. Mee 1995 zu Pharr (Texas), ass e fréieren US-Amerikanesche Foussballspiller.
2015 hunn hien a säi Brudder Martin de Wee op Lëtzebuerg an d'Éierepromotioun fonnt, den Omar goung bei den CS Gréiwemaacher, wou hie bis 2017, zwee Goler a 35 Matcher geschoss huet. Säi Brudder Martin goung bei den RM Hamm Benfica.
Ier hien op Lëtzebuerg koum, hat hie fir de mexikanesche Club Santos Laguna gespillt, no sengen zwou Saisonen zu Maacher, goung hien zeréck an d'USA; bis 2018 huet hie fir den Rio Grande Valley FC Toros gespillt, a bis 2020 fir den LA Galaxy.
Seng Carrière koum de 25. September 2020 op en Enn, wéi d'US-Futtballfederatioun hie fir 10 Matcher gespaart huet, wéinst rassistesche Beleidegungen. Säi Club vu Los Angeles huet hien dunn direkt entlooss.
Edward Hopper
Den Edward Hopper, gebuer den 22. Juli 1882 zu Nyack, New York a gestuerwen de 15. Mee 1967 zu New York City, war en amerikanesche Moler.
Säi Stil gëtt zum Amerikanesche Realismus gezielt. Op ville vu senge realistesche Biller, déi gär a kille Faarftéin gehale sinn, fënnt een eng Stëmmung vun Isolatioun oder Eleng-Sinn erëm. Dat bekanntst ass warscheinlech Nighthawks ("Nuetsbrokätz", hei am Sënn vun Nuetseilen, Klunscherten) aus dem Joer 1942, wourop een duerch d'Fënster vun enger Bar dräi Leit gesäit um Comptoir sëtzen, déi sech allen dräi näischt ze soen ze schéngen hunn. Et gouf -zeg Mol zitéiert oder parodéiert.
Den Hopper gëllt als Chronist vun der amerikanescher Zivilisatioun als ee vun de bedeitendsten amerikanesche Moler vum 20. Joerhonnert.
Vill vu senge Wierker ginn am Whitney Museum konservéiert.
João Carlos Ferreira
De João Carlos Ferreira Capela, gebuer de 24. August 1980 zu Ettelbréck, ass e lëtzebuergesch-potugisesche (Sic!) Foussballspiller.
Zanter der Saison 2000/2001 spillt hie fir den FC Etzella Ettelbréck.
Gréng Politik
Gréng Politik ass eng politesch Ideologie, déi fir eng ekologesch nohalteg Gesellschaft kämpft, déi op Gewaltlosegkeet, sozialer Gerechtegkeet a konsequenter Demokratie berout. De Begrëff ass an der westlecher Welt an den 1970er entstanen.
Gréng politesch Parteie sinn zum Beispill Déi Gréng (Lëtzebuerg), Groen an Ecolo (Belsch), Bündnis 90/Die Grünen (Däitschland) an d'Green Party of the United States.
Steemeteorit
Steemeteoritte bestinn haaptsächlech aus Pyroxen-, Olivin- a Plagioklas-Mineralen; 94 % vun alle Meteoritte si Steemeteoritten. An de meeschte Steemeteoritte si kleng Schmëlzkugelen, sougenannt Chondren, a si ginn dofir als Chondritte bezeechent. Si maache mat 86 % vun alle Meteoritten de gréissten Deel aus. Steemeteoritten ouni Chondre ginn Achondritte genannt; si kommen mat engem Undeel vun dräi Prozent vun alle Meteoritten zimmlech rar vir.
Obwuel Steemeteoritte méi dacks virkomme wéi Eisemeteoritten, si Steemeteoritte méi schwéier z'identifizéieren, well si ierdesche Steng gläichen a méi séier verwittere wéi Eisemeteoritten. Eng objektiv Bestëmmung vun Heefegkeet ass dofir an ongewéinlecher Ëmgéigend wéi an der Antarktis oder a Steppegebidder mat wéineg Steng, wéi Deeler vum US-Bundesstaat Kansas, méi einfach.
Kiel
D'Wuert Kiel ka veschidde Bedeitungen hunn, a gëtt och veschidden ausgeschwat.
Werner Heisenberg
De Werner Karl Heisenberg, gebuer de 5. Dezember 1901 zu Würzburg, a gestuerwen den 1. Februar 1976 zu München, war en däitsche Physiker.
Hie war e Schüler vum Max Born a vum Niels Bohr a gehéiert mat senge grondleeënden Erkenntnesser an der Kärphysik zu de bedeitendsten theoreetesche Physiker.
Zanter 1927 war hie Professer an huet Coursen zu Leiprig a Japan an an Amerika ginn.
Vun 1941 bis 1945 war hien Direkter vum Kaiser Wilhelm-Institut fir Physik zu Berlin an huet sech an enger Féierungspositioun um Uranprojet vum däitschen "Heereswaffenamt" bedeelegt.
1946 gouf hie Leeder vum neigegrënnte "Max-Planck-Institut fir Physik an Astrophysik" zu Göttingen. Vun 1958 bis 1970 huet hien zu München dozéiert.
Sarton
Sarton ass eng franséisch Gemeng am Departement Pas-de-Calais an der Regioun Hauts-de-France.
Ludres
Ludres ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Wrottesley (Moundkrater)
De Wrottesley ass en Aschlagkrater am Oste vun der viischter Moundsäit, um südëstleche Rand vum Mare Fecunditatis, direkt westlech vum Krater Petavius, deem säi Rand hie beréiert. De Krater ass normal erodéiert an huet Terrasséierunge souwéi en Zentralbierg.
De Krater gouf 1935 vun der I.A.U. nom britteschen Astronom John Wrottesley, 2. Baron Wrottesley (1798–1867), genannt.
Canton de Seilhac-Monédières
De Canton de Seilhac-Monédières ass eng franséisch administrativ Andeelung am Arrondissement Tulle, am Departement Corrèze an der Regioun Nei-Aquitaine.
Den Haaptuert ass Seilhac.
Bréifkëschtefirma
Bréifkëschtefirma oder Bréifboîtëfirma gi Gesellschafte genannt, déi wéineg bis guer keng Aktivitéit hunn, an déi an engem Land oder enger Juridictioun virun allem, wann net nëmmen, aus deem Grond etabléiert goufe fir vun de Gesetzer ze profitéieren. Dat kënne méi gënschteg Steiergesetzer sinn, e Gesetzeskader, deen et erméiglecht, sech hannert enger anonymer Societéit oder engem Trust ze verstoppen, asw.
Alphonse Majerus
Et gëtt verschidde Persounen déi Alphonse Majerus heeschen:
Bréifkëschtefirma
Den Numm kënnt dohier, well s'eng Adress brauchen, fir sech z'etabléieren, déi aus net vill méi besteet wéi just enger Bréifkëscht un enger Dier.
Lavadecken
Lavadecke si schichtfërmeg ausgebreet Gestengskierper aus gehäerter Lava. Hir Gréisstenuerdnung reecht vu bis e puer Meter décke Lavadecken a Lavastréim vun engem eenzele Vulkan, bis zu lännergrousse Virkomme vu Flutbasalte vun de magmatesche Groussregiounen, déi sech aus kilometerdécke Schichte vun eenzele Lavadecken opbauen. Si bilden dacks Landformen an tektonesch oder vulkanesch aktive Regioune vun der Äerd, a schéngen op anere Planéiten a Mounde vum Sonnesystem eng grouss Roll ze spillen.
Genesis
D'Ausdeenung vu vulkaneschen Decken hänkt wiesentlech vun den Eegenschafte vun der opdréngender Lava of. D'Mass an d'Dauer vum Ausfléisse gëtt vum Magmanoschub bestëmmt. Dënnflësseg Basalt-Lava, wéi se z. B. bei ausgedeente Schëldvulkanen un d'Äerduewerfläch kënnt, ka Landschafte vun 100 km² a méi iwwerschwemmen an ass sou d'Ursaach vu verschiddenen ausgedeenten Tafellänner.
Gare Revin
D'Gare vu Revin ass eng Gare vun der SNCF zu Revin, op der Eisebunnsstreck Soissons-Givet, um PK 175.403 tëscht der Gare vun Anchamps an der Gare vu Fumay.
Lavadecken
Landform
D'Ursaach vun der Landformentwécklung ass d'Gestengsausbildung – meeschtens gläichfërmeg mineralogesch Zesummesetzung an eng rengkäreg Beschaffenheet vun der Grondmass a Kombinatioun mat der Ausbildung vu wäitraimege Kloften, déi zu der Ausbildung vu glate Brochwänn oder Gestengstrennfläche féiert. D'Gestengs ass wéinst senger Ausbildung standfest a widerstänneg géint Korrosioun. Dofir bilde Lavadecken op de Ränner an Däller ofschësseg Stufen aus, wärend am Zentrum den Terrain flaach ass oder nëmme kleng Schréiten huet.
D'Optriede vu Brochtektonik mat der Bildung vun Horsten a Grief souwéi d'Erosioun vun enger groussraimeger Lavadecken iwwer méi laang geologesch Zäitraim kann eng Reliefëmkéier verursaachen.
Virkommen
Däitlech Spuere vu Lavadecke sinn an de Maria vum Äerdmound z'erkennen oder an de Marsvulkanen.
Beispiller vu landformende Lavadecken op der Äerd sinn an de Rhyolith-Ignimbritdecke vun der Puna an Argentinien, am Paraná-Becken vun der Brasilianescher Tafel oder am Camperdowndistrict vu Victoria. De Sibireschen Trapp am Mëttelsibiresche Biergland oder den Dekkan-Trapp an Indien bestinn och wéi de Columbia-Plateaubasalt an Nordwestamerika aus villen iwwereneeleiende Lavadecken. Lavadecken deéi Landschafte bilden, gëtt et an Europa um Héije Meißner, an der Rhön an um Vogelsberg, souwéi um Teichelberg am südleche Fichtelgebirge an am Oststeireschen Hiwwelland.
Driedaagse Brugge-De Panne 2019
Déi 43. Editioun vun der Driedaagse Brugge-De Panne gouf de 27. Mäerz 2019 gefuer. Se stoung dat Joer fir d'éischt Kéier um Kalenner vun der UCI World Tour a gouf tëscht Bruges a La Panne gefuer. Zanter 2018 gëtt d'Course just nach an engem Dag gefuer.
Gare Revin
D'Gare ass fir de Fret-Service op, si huet e Gebai fir Passagéier, mat Guichet an Automate fir Billjeeën ze kafen. Se huet eng Salle d'attente a gedeckt Quaien. Se läit am Quartier Bouverie um Bord vun den Industrieterrainen.
Eng ronn 500 Meter südlech vun der Gare an Direktioun Anchamps läit den Tunnel vu Revin.
Driedaagse Brugge-De Panne 2019
Se gouf vum Hollänner Dylan Groenewegen gewonnen.
Frankie Hansen
Seng Jugend an de gréissten Deel vu sengem Liewen huet de Frankie Hansen zu Ettelbréck verbruecht.
Hilde Krahl
D'Hilde Krahl, gebuer als Hildegard Kolačný den 10. Januar 1917 zu Brod deemools Éisträich-Ungarn haut Slavonski Brod a Kroatien a gestuerwen den 28. Juni 1999 zu Wien, war eng éisträichesch Schauspillerin.
Frankie Hansen
De Resistenzler
De Frankie Hansen, deen no dem Gauleiter Simon senger Ukënnegung den 30. August 1942 vum Aféiere vun der obligatorescher Wierflicht fir Lëtzebuerger gestreikt an Ziedele vun der LVL verdeelt huet, ass den 1. September 1942 vun de Besatzer verhaft ginn. Hie koum an de Gronn an de Prisong an ass dunn an d'Villa Pauly bruecht ginn, wou hie brutal vun der Gestapo verhéiert gouf. Duerno koum hien op Hinzert, a schliisslech – mat de Prisonge Köln-Klingelpütz a Berlin-Alexanderplatz als Tëschestatiounen – op Lublin (Polen) an d'SS-Sonderlager Dabrowiça. Am August 1944 krut de Frankie Hansen vun engem SS-Obersturmführer e Certificat fir e kuerzen Urlaub zu Lëtzebuerg ausgestallt, mat dem Opdrag, deem senger Famill, déi zu Lëtzebuerg gelieft huet, e Bréif z'iwwerginn. De Frankie Hansen huet sech op villen Ëmweeër bis op Ettelbréck duerchgeschloen a sech bis zur Befreiung vu Lëtzebuerg duerch d'Amerikaner, den 10. September 1944, verstoppt.
No engem Intermezzo an der Veianer Miliz ass et dem Frankie Hansen am November 1944 gegléckt, als Auslänner an d'amerikanesch Arméi opgeholl ze ginn, wou hie bei déi 8. US Infantry Division koum, déi spéider an déi schwéier Kämpf am Hürtgenwald verwéckelt gouf. Den 18. Februar 1945 huet de Frankie Hansen et fäerdeg bruecht, déi gréisstendeels nach erhale strateegesch wichteg Bréck iwwer d'Rur bei Lendersdorf (Düren) fir d'amerikanesch Arméi ze retten. D'Wehrmacht hat e puer Deeg virdrun de Barrage vu Schwammenauel gesprengt an d'Rur huet Héichwaasser gefouert. De Frankie Hansen ass duerch dat geféierlecht an äiskaalt Waasser bis bei d'Piliere vun der Bréck geschwommen an huet d'Kabele vun de Sprengchargen, duerchgeschnidden. Domat war de Wee fir d'Amerikaner fräi, déi den 23. Februar 1945 Düren attackéiert a sech duerno weider duerch Däitschland duerchgekämpft hunn, bis op d'Elbe, wou se mat der Rouder Arméi zesummegetraff sinn.
Fir säi couragéierten Asaz op der Rur ass de Frankie Hansen am Februar 1947 vun den Amerikaner mat der Silver Star Medal ausgezeechent ginn, déi hien den 3. Mee 1947 an der amerikanescher Botschaft iwwerreecht krut. Hie war den éischten Europäer deen dës Auszeechnung krut. 1949 huet hien och nach d'Victory Medal kritt. Weider amerikanesch Medailen, déi hie krut, waren: Purple Heart, Good Conduct Medal, European–African–Middle Eastern Campaign Medal, Army of Occupation Medal.
De Politiker
De Frankie Hansen, dee vu Beruff Typograph war, a spéider Employé bei den Assurances sociales, huet sech scho fréi fir Politik intresséiert.
Vun 1951 bis 1979 war hien ouni Ënnerbriechung Member vum Gemengerot vun Ettelbréck. Hie war Schäffe vun 1963 bis 1979
Hie gouf de 7. Juni 1964 an d'Chamber gewielt a gouf 1968 an 1974 erëmgewielt. Bei de Wale vum 10. Juni 1979 huet d'LSAP am Bezierk Norden ee Sëtz verluer; de Vic Abens gouf gewielt an de Frankie Hansen den éischte Suppleant. Wéi de Vic Abens 1979 an d'Europaparlement gewielt gouf an am Dezember 1979 säi Mandat an der Chamber opginn huet, ass de Frankie Hansen an d'Chamber nogeréckelt, wou hie säi Mandat den 20. Januar 1981 ugetrueden huet. Hie blouf Deputéierte bis zu sengem Doud de 25. Juni 1981. A seng Plaz ass de Camille Weiler als Drëttklasséierten op der LSAP-Lëscht nogerutscht.
De Frankie Hansen war 7 Joer laang Member vum Europaparlament. Hie war och Member vum Conseil Benelux, vun der Assemblée parlementaire vum Europarot, vun der Assemblée vun der Union de l'Europe occidentale a vun der NATO.
De Frankie Hansen ass ee vun de Grënner vum Ettelbrécker Remembrance Day. Den 22. September 2011 huet den deemolegen Ettelbrécker Gemengerot decidéiert, dem Gemengerot, deen no de Gemengewalen d'Soen hätt, ze recommandéieren, d'Sportshal an den Däichwisen den Numm Hall Omnisports « Frankie Hansen » ze ginn, wat dann och de 5. Dezember 2011 geschitt ass.
La Herlière
La Herlière ass eng franséisch Gemeng am Departement Pas-de-Calais an der Regioun Hauts-de-France.
Martin Ontiveros
De Martin Ontiveros, gebuer de 6. Dezember 1991 zu Austin (Texas), ass e fréieren US-Amerikanesche Foussballspiller.
2015 hunn hien a säi Brudder Omar de Wee op Lëtzebuerg an d'Éierepromotioun fonnt, de Martin goung bei den RM Hamm Benfica, wou hie bis 2016, zwee Matcher gespillt huet. Säi Brudder Omar goung bei den CS Gréiwemaacher.
Vun 2016 bis 2017 war hie bei der Jeunesse Esch, an huet an 8 BGL Ligue-Matcher 1 Gol geschoss. Nodeems hien zu Lëtzebuerg net wierklech Fouss gefaass huet, goungen hien a säi Brudder zeréck an d'USA.
Moschtschena
Moschtschena (ukrainesch: Мощена) ass en ukrainescht Duerf am Oblast Wolyn, an der westlecher Ukrain. Moschtschena läit westlech vu Luzk.
Bildformat
D'Bildformat ass bei Film- a bei Videosopnamen de Rapport tëscht der Breet an der Héicht vum Bild dat projezéiert gëtt. Konventionell gëtt dee Rapport ëmmer als Broch ausgedréckt an deem fir d'éischt d'Breet an duerno d'Héicht ugeschriwwe gëtt an déi duerch en Duebelpunkt getrennt ginn (B:H). Déi Wäerter entspriechen entweeder enger Mooss, oder bei Video an an der Informatik der Pixelzuel vun all Säit.
Aktuell Formater déi am Kino fir d'Projektioun benotzt ginn, sinn 1,85:1, an 2,35:1, och nach als anamorph Bildopzeechnung bekannt. Fréier goufen am grousse Stil follgend Formater gebraucht:
Sprangbuer Michel-Heintz
De Sprangbuer Michel-Heintz ass e bronze Sprangbuer an der Stad, fir deen d'Skulpture vum Lëtzebuerger Kënschtler Michel Heintz gemaach goufen.
De Buer besteet aus engem quadratesche Baseng op deem sengem Bord dräi kleng Vulle setzen. En ass dekoréiert mat Zeenen aus der mëttelalterlecher a reliéiser Geschicht vun der Stad. Op enger Säit gesäit een zum Beispill de Jang de Blannen an d'Ermesinde, ob enger anerer Säit déi verschidde Belagerunge vun der Festung Lëtzebuerg, d'Melusina, d'Muttergottes déi de Schlëssel vun der Stad kritt, d'Kréinung vum Heinrich VII. oder och nach de Sigismund.
Pronoian Made
Pronoian Made war eng lëtzebuergesch Museksgrupp, déi 1989 (offiziell 1988) als The Escape vum Museker Oliver Made gegrënnt gouf. Am Joer 1995 gouf The Escape op Hegemonikon ëmbenannt, fir awer schonn 1996 nees eng Kéier den Numm ze changéieren a Pronoian Made.
De Stil vu Pronoian Made war Gothic Rock, an dëst war déi éischt Gothic-Rock-Grupp zu Lëtzebuerg. D'Band hat bësse Succès am Ausland.
D'Membere waren den Oliver Made, den Neal Lisé an den Joe May. De Made spillt zanter 2008 an der Band Luceed.
Géigenausleeërballast
E Géigenausleeërballast ass dee Bëtongsblock, dee bei engem Tuermkran un der Verlängerung vum Ausleeër festgemaach ass.
Dobäi gëtt de Géigenausleeër sou belaascht, datt bei hallwer Vollaascht vum Ausleeër kee Moment am Dréiwierk entsteet.
Le protecteur
Le protecteur ass e spuenesch-franséische Film vum Roger Hanin aus dem Joer 1974.
Ëm wat geet et am Film?
D'Nathalie (Juliet Berto) ass an d'Hänn vun Zouhälter gefall, hire Papp de Samuel Malakian (Georges Géret) versicht si do erauszekréien...
Tommy Lee Jones
Den Tommy Lee Jones, gebuer de 15. September 1946 zu San Saba, ass en US-amerikanesche Schauspiller a Filmregisseur.
Den Tommy Lee Jones huet a Filmer vu bedeitende Regisseure wéi: Martin Ritt, Mike Figgis, Oliver Stone, William Friedkin, Steven Spielberg a Clint Eastwood matgespillt. Um Festival vu Cannes krut hien de Präis als beschte Schauspiller am Film The Three Burials of Melquiades Estrada wou hien och selwer d'Regie gefouert huet.
Karel de Groussen
De Karel de Groussen, lat.: Carolus Magnus oder Karolus Magnus, frans./engl.: Charlemagne, warscheinlech den 2. Abrëll 747 oder 748 gebuer; méiglecherweis ass den Ouschtersonnden, den 2. Abrëll 747, awer nëmmen den Dag vun der Daf ; a gestuerwen den 28. Januar 814 zu Oochen, war zanter dem 9. Oktober 768 Kinnek vum fränkesche Räich, zanter dem 5. Juni 774 Kinnek vun de Langobarden an zanter dem 25. Dezember 800 réimesche Keeser.
Lupcourt
Lupcourt ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Virfaartsschëld
E  Verkéiersvirfaartsschëld ass eng Vertikal Signalisatioun, déi ugëtt a wat fir enger Reiefolleg déi verschidde Chauffere fueren däerfen.
Zu Lëtzebuerg
Am Texte coordonné vum Lëtzebuerger Code de la route, deen an engem Arrêté grand-ducal vum 23. November 1955 an duerno e puermol geännert gouf, sinn d'Warnschëlter am Kapitel V Voie publique, an der Sektioun IV De la signalisation routière ënner der Rubrik ''II. SIGNAUX DE PRIORITÉ'' beschriwwen.
Technesch Donnéeën
D'Verkéiersvirfaartsschëlter hu verschidde Formen (Dräieck mat enger Spëtzt no ënnen, Aachteck, Quadrat, Rondel, asw.), verschidde Faarwe vum Hannergrond a vun de Piktogrammen.
D'Schëlter gëtt et a verschiddene Moossen, jee nodeem ob se bannent oder baussent den Uertschaften oder op den Autobunne gebraucht ginn.
Opstelle vun de Schëlter
Gemenkerhand ginn d'Schëlter op der rietser Säit a der Fuerrichtung a baussent der Fuerbunn opgeriicht.
D'Verkéiersschëlter ginn am Allgemenge baussent den Uertschafte vun der Bauverwaltung a bannent den Uertschafte vun der jeeweileger Gemengeverwaltung opgestallt.
Nous vivrons d'amour
Nous vivrons d'amour ass e Lidd vum lëtzebuergesche Sänger Chris Baldo an der franséischer Sängerin Sophie Garel, komponéiert vum Carlos Leresche, mat engem Text vum Jacques Demarny. Et war déi lëtzebuergesch Bedeelegung am Grand Prix Eurovision Song Contest 1968 zu London, gesongen op Franséisch. Et koum op déi 11. Plaz mat 5 Punkten.
Mireille Mathieu
D'Mireille Mathieu, gebuer den 22. Juli 1946 zu Avignon, ass eng franséisch Chansonsängerin.
Si huet iwwer 1.200 Lidder an 11 Sproochen opgeholl, dorënner op franséisch, däitsch, englesch, spuenesch, russesch a japanesch. Hirem Musekslabel no huet si 200 Millioune Placken an der Welt doruechter verkaf.
1965 ass si eng éischt Kéier am Jeu de la chance vun der franséischer Fernseesendung Télé Dimanche opgetrueden. Spéider am selwechte Joer ass si zu Paräis am Olympia opgetrueden. Hiren éischten Album En direct de l'Olympia koum d'Joer drop eraus. Ee vun hiren éischte groussen Hitte war d'Lidd Mon credo (1966).
Hire leschte franséischsproochegen Album Mes classiques koum 2018 eraus. De leschten däitschsproochegen Album, Wenn mein Lied deine Seele küsst, ass vun 2013.
Coupe de la Ligue (Lëtzebuerg)
D'Coupe de la Ligue am Foussball ass eng national Kompetitioun zu Lëtzebuerg a gëtt zënter 2016 vun der Lëtzebuerger Football Ligue (LFL) organiséiert. Déi Coupe gëtt virum Ufank vun der neier Saison tëscht dem Gewënner vum Championnat an deem vun der Coupe de Luxembourg vun der viregter Saison op engem neutralen Terrain gespillt.
Modus
Wann e Veräin an der Saison virdrun den Doublé aus Coupe a Meeschterschaft gewonnen huet, spillt en an der Coupe de la Ligue géint den ënnerleeëne Coupe-Finallist. Datt war sou 2016 (US Munneref) an 2017 (CS Fola Esch) de Fall. Bei engem Gläichspill no 90 Minutte geet et direkt an d'Eelefmeeterschéissen, et gëtt keng Verlängerung.
Geschicht
Schonn an de Joren 1982 bis 1986 gouf et eng änlech Kompetitioun ënner dem Titel Supercup.
(307) Nike
Den (307) Nike ass en Asteroid vun der Asteroidenhaaptceinture, deen de 5. Mäerz 1891 vum Auguste Charlois um Observatoire vun Nice entdeckt gouf.
Kyrenee
Kyrenee ass eng lëtzebuergesch Museksgrupp vu Bouferdeng an der Gemeng Luerenzweiler, déi 2002 gegrënnt gouf. De Stil vun der Grupp ass Gothic Metal. Hir Lidder sinn op Englesch.
(307) Nike
Den Himmelskierper gouf no der Nike, der Sigesgëttin aus der griichescher Mythologie genannt. D'Stad Nice ass iwweregens och no der Nike genannt ginn.
Kyrenee
2005 huet s'um lëtzebuergesch Editioun vum Emergenza Festival gespillt.
(307) Nike
Nike beweegt sech op engem Ofstand vun 2,5076 (Perihel) bis 3,3123 (Aphel) astronomeschen Eenheeten a 4,9640 Joer ëm d'Sonn. D'Bunn ass 6,1131° géint d'Ekliptik gebéit, d'Bunnexzentrizitéit ass 0,1328.
Classique des Alpes 2004
Déi '''14. Classique des Alpes''' gouf de 5. Juni 2004 gefuer.
(307) Nike
Nike huet en Duerchmiesser vu 55 Kilometer. Den Asteroid huet eng donkel Uewerfläch mat enger Albedo vun 0,052. A ronn 7 Stonnen a 54 Minutten dréit hien ëm déi eegen Achs.
Classique des Alpes 2004
Et war déi dräizéngt Kompetitioun vun der Coupe de France 2004. Se gouf vum Spuenier Óscar Pereiro gewonnen.
Lëscht vun den nationale Monumenter an der Gemeng Viichten
An dëser Lëscht vun den nationale Monumenter an der Gemeng Viichten sinn all national Monumenter opgezielt, déi an der lëtzebuergescher Gemeng Viichten ze fanne sinn (Stand: ).
Hermaville
Hermaville ass eng franséisch Gemeng am Departement Pas-de-Calais an der Regioun Hauts-de-France.
Lëscht vun den nationale Monumenter an der Gemeng Viichten
Viichten
Legend: MN – Immeubles et objets classés monuments nationaux; ICMN - Intention de classement; IS – Immeubles et objets inscrits à l'inventaire supplémentaire
Very Long Baseline Interferometry
D'Very Long Baseline Interferometry (VLBI) respektiv Laangbasisinterferometrie ass eng Method vun der Radioastronomie fir Miessunge mat héchster raimlecher Opléisung a Positiounsgenauegkeet ze maachen. Si hëlleft bei astronomeschen Observatioune a bei Ënnersichungen um Gebitt vun der Äerdmiessung.
Déi raimlech Opléisung vun engem Interferometer gëtt duerch d'Wellelängt an déi gréisst Distanz tëscht de bedeelegten Antenne bestëmmt. An normale Radiointerferometere ginn d'Signaler vun den eenzelen Antennen z. B. iwwer Welleleeder zesummegefouert an zur Interferenz bruecht. An der VLBI ginn dogéint d'Signaler vun den eenzelen Antennen zesumme mat ganz geneeën Zäitreferenze gespäichert a spéider rechneresch korreléiert. Doduerch ass et méiglech, Interferenzen iwwer interkontinental Distanzen oder souguer mat Antennen am Weltraum (Weltraum-VLBI) ze kréien.
Astronomie
Déi genee Positiounsmiessunge vun der VLBI si wichteg fir d'Festleeë vum astronomesche Koordinatesystem. Déi mat VLBI erreechbar raimlech Opléisung ass am Ament den anere Beräicher vum elektromagnéitesche Spektrum iwwerleeën. Si ass allerdéngs op Objete mat heller Radioemissioun beschränkt. Mat VLBI ginn Jets vun energieräichen Deelercher ënnersicht, déi aus der Ëmgéigend vu schwaarze Lächer an aus Aktive galaktesche Kär ausstréimen. Weider Ziler sinn zum Beispill Maserquellen a Stäregenesissgebidder, an der Atmosphär vu Stären an nees an der Ëmgéigend vun aktive galaktesche Kären.
Am Mee 2012 gouf de VLBI fir d'éischt fir e SETI-Projet agesat. Dobäi gouf de Stär Gliese 581 mat den Instrumenter vum Australian Long Baseline Array erfuerscht. ,
Geodesie
D'Geodesie ass d'Wëssenschaft vun der Ausmoossung an der Duerstellung vun der Äerduewerfläch. Dobäi ginn net nëmme Moossinstrumenter a Satellitten, mä och VLBI-Miessunge fir d'Orientéierung op der Äerduewerfläch gebraucht. Himmelskierper déi wäit ewech leien an déi fir eis wéinst hirer grousser Distanz punktfërmeg erschéngen a visuell keng Eegebeweegung hunn, ginn observéiert an als Grondlag gebraucht, fir Positiounen op der Äerduewerfläch ze bestëmmen. Dat heescht, d'Ofstänn vun de Radioteleskope zouenee gi gemooss an doduerch och hir Beweegungen a Beweegungsrichtungen op e puer Millimeter genee bestëmmt. Sou ass et méiglech, eventuell Ofwäichungen duerch Verglach mat fréiere Miessunge festzestellen.
Moossprinzip
Duerch preziist Moosse vun de Signaler mat zwéin oder méi Radioteleskopen an hire mat Zäitmaarke bezeechenter Späicherung gëtt eng Aart Lafzäitmiessung méiglech. D'Date gi mat engem Korrelater sou laang op der Zäitachs verréckelt, bis eng bal vollstänneg Iwwereneestëmmung vun de Signalspëtzen erreecht ass. No dësem Korreléieren entsprécht d'Verrécklung dem Lafzäit- respektiv Weeënnerscheed Δt1,2 vum Quasar zu den zwéin (oder méi) Teleskopen. Duerch Ofmiesse vu méi Quasaren (5–20 an enger Stonn) gëtt eng Aart Vermiessungsnetz opgebaut. Well sech déi eenzel ΔTen duerch d'Äerdrotatioun dauernd änneren, kann ausser de Koordinaten och de momentane Rotatiounspol an déi astronomesch Zäit bestëmmt ginn.
D'Genauegkeet läit ëm 0,1 ns (Milliardstel Sekonnen), op d'Streck ëmgerechent bei e puer Zentimeter. Duerch déi grouss Zuel vu Miessungen (groussdeels automatesch) kënnen d'Netzer op ±1 cm berechent ginn.
Datereduktioun a Resultater
D'Miessunge si wéinst verschiddenen Aflëss ze korrigéieren:
D'Resultater si gutt mat anere Moossmethoden ze kombinéieren – z. B. mat GPS an hirer Method, déi zweet Korrektur z'ermëttelen.
Duerch laangfristeg Bestëmmung vu Koordinate vun de Radioteleskope kënnen d'Beweegunge vun de Kontinenter duerch d'Plackentektonik bestëmmt ginn. Zanter e puer Joer ass dat mat Genauegkeeten am Millimeter- bis Zentimeterberäich méiglech. Déi ongeféier zéng grouss Placke beweege sech mat 2 bis 20 cm pro Joer.
VLBI-Netzwierker
Déi am Ament wichtegst benotzt VLBI-Netzwierker sinn:
Manoncourt-en-Vermois
Manoncourt-en-Vermois ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Bundeswehr
Bundeswehr ass déi offiziell Bezeechnung fir d'Sträitkräfte vun der Bundesrepublik Däitschland. D'Bundeswehr besteet aus Arméi (Heer), Loftwaff a Marinn. Dozou kommen nach den zentrale Sanitéitsdéngscht an déi sougenannt Streitkräftebasis, déi logistesch Ënnerstëtzung an iwwergräifend Aufgaben iwwerhëlt.
D'Bundeswehr gouf 1955 gegrënnt a war vun Ufank u Member vun der NATO. An der Zäit vum Kale Krich hat se bal eng hallef Millioun Zaldoten. Zanter 1956 besteet fir all däitsch Männer d'Wierflicht, déi awer 2011 ausgesat gouf. Dat heescht, se bleift am Gesetz bestoen, mä en obligatoreschen Déngscht gëtt et bis op Weideres net. Haut huet d'Bundeswehr nëmmen nach manner wéi 190.000 aktiv Zaldoten.
Zanter den 1990er Jore war d'Bundeswehr bei enger Rëtsch vun internationalen Auslandsasätz derbäi, virun allem KFOR am Kosovo, ISAF an Afghanistan, UNIFIL virun der libaneesescher Küst an d'Operatioun Atalanta virun der somalescher Küst.
George Seaton
George Seaton ass den Numm vu follgende Persounen:
Moonlight (Film 2002)
De Spillfilm an Thriller Moonlight ass eng hollännesch-lëtzebuergesch-däitsch-brittesch Koproduktioun vun der hollännescher Filmregisseurin Paula van der Oest aus dem Joer 2002.
Ëm wat geet et am Film?
D'Claire lieft bei senge räichen Adoptivelteren an enger Villa déi eleng an engem Bësch läit. Een Dag fënnt si e verwonnte a bluddege Bouf an hirem Alter am Gaart vun der Villa…
Eisebunnsstreck Torhout-Ieper
D'Eisebunnslinn 63 Torhout-Ieper war eng Eisebunnslinn vun der Société nationale des chemins de fer belges (SNCB). Si war ronn 32 km laang an huet Torhout mat Ieper verbonnen, an der Verlängerung vun der Linn 62 vun Oostende op Torhout.
D'Streck vun Oostende op Torhout gouf de 15. August 1873 a Betrib geholl. 1949 gouf mam Persounentransport tëscht Thorout a Kortemark opgehalen an 1955 op der Streck vu Kortemark op Ieper.
Haut ass de gréissten Deel vun der Streck e Vëloswee.
Monchy-au-Bois
Monchy-au-Bois ass eng franséisch Gemeng am Departement Pas-de-Calais an der Regioun Hauts-de-France.
Belsch (Semantik)
De Begrëff Belsch (resp. Belgica, Belgae, Belgique, asw.) gouf am Laf vun der Zäit fir eng méi oder wéineger grouss Géigend, respektiv fir verschidde Géigende gläichzäiteg, a fir ënnerschiddlech Mënschegruppe benotzt.
De Begrëff Belgium, deen de Gaius Iulius Caesar zweemol am Buch V vu senge Commentarii de Bello Gallico gebraucht, schéngt nëmme fir e klengen Deel am Südweste vum Territoire vun de Belgae ze gëllen, an zwar fir ongeféier déi Géigend, wou Amiens, Beauvais an Arras leien. Eppes méi spéit an der Réimerzäit gëtt d'Wuert Belgica méi am Sënn vu Gebitt, wou d'Belgae doheem si benotzt - woubäi drëm gestridde gëtt, ob d'Treverer an d'Nervier als "Belgae" ze gëllen hunn -, mä deen Territoire ass am Laf vun de Joerhonnerten zimmlech variabel: laang steet d'Wuert grosso modo fir de Raum tëscht der Seine, der Marne, dem Rhäin an der Nordséi, an administrativ fir déi réimesch Provënz Gallia Belgica, déi méi spéit an zwee gedeelt gouf, mat Tréier (Belgica I) a Reims (Belgica II) als Haaptstied. Spéider erstreckt sech Belgica och mol iwwer d'Géigend vum Mëttelrhäin bis an déi haiteg Schwäiz eran.
Am spéiden 9. Joerhonnert, also an der Karolengescher Renaissance, gouf dem Lothar II. säi Räich, "Lotharii regnum", dat tëscht der "Gallia" vum Karel dem Plakkapp an der "Germania" vum Ludwig dem Däitsche louch, als Gallia Belgica oder einfach als Belgica bezeechent. Domat war d'Zwëscheräich Lotharingien (fr. Lotharingie) gemengt.
Zur Zäit vum Philippe dem Gudden, Herzog vu Burgund (15. Jh.), hunn déi éischt Humanisten, déi sech erëm fir dat klassescht Latäin agesat hunn, de Begrëff Gallia Belgica benotzt, fir den Ensembel vun alle Principautéiten ze bezeechnen, déi bis ewell vum Haus Burgund tëscht dem Kinnekräich Frankräich an dem Keeserräich (HRR) gesammelt gi waren. Soss sinn d'Fürstentümer, déi an der Hand vum Haus Burgund waren, kollektiv einfach "Burgundia" genannt ginn. D'Herzogtum Lëtzebuerg war iwweregens zanter 1441/1443 Deel vun deem Ensembel. Vun der Mëtt vum 16. Joerhonnert un ass de Begrëff (Gallia) Belgica nëmme méi fir d'"Pays d'En-Bas" gebraucht ginn, also fir dat wäit Déifland nërdlech vum Paräisser Baseng, dat vun de Flëss Schelde (fr. Escaut), Meuse, Musel an Nidderrhäin drainéiert gëtt an och als Lage Landen, Low Countries oder Nidderlanden bekannt ass. Dem Keeser Karel V. seng Siwwenzéng Provënzen, déi quasi identesch mat de Burgundeschen Nidderlande waren, sinn deemno dacks mat Belgica ëmschriwwe ginn. Dat berüümt Bild vum Leo Belgicus (= Nederlandse Leeuw, Lion des Pays d'en-bas), dat gläichzäiteg eng Kaart vun den deemolegen Nidderlanden ass, entsprécht där Iddi.
No der Utrechter Unioun 1579 an der Deelung vun den Nidderlanden, ass den Norden, d. h. d'Republik vun de Vereenegte Provënzen, déi aus siwe Provënze bestanen huet mat enger Rei gemeinsame Gebidder am Süden, d'"Generalitätslande", dacks mat Provinciae foederatae Belgiae, bezeechent ginn. Déi Republik, an där d'Provënz Holland schonn duerch hir Lag déi wichtegst Roll gespillt huet, ass geschwënn eng bedeitend Wirtschafts- a Kolonialmuecht ginn. Si huet, ë. a., am Norde vum amerikanesche Kontinent Fouss gefaasst, a fir déi Gebidder, déi se sech do ënnerstallt hat, fënnt een d'Denominatioun Nova Belgica sive Nieuw Nederlandt, z. B. op der berüümter Kaart vum Jansson-Visscher, déi den Adriaen van der Donck 1651 zu Amsterdam drécke gelooss huet.
Fir d'Provënzen am Süde vun den Nidderlanden déi beim Haus Habsburg bliwwe waren an déi 1713/14 vun der spuenescher Linn bei d'éisträichesch Linn geschloe goufen, fënnt een an der Zäit vun der Maria-Theresia a vum Jouseph II. d'Bezeechnung Belgium austriacum. Am Joer 1779 fënnt ee souwuel Belgicae praefectus fir de Karel vu Loutrengen, dee Generalgouverneur vun den Éisträicheschen Nidderlanden war, grad wéi ënner der Fieder vum Bëschof vun Avranches, Belgae fir d'Hollänner.
Belgica, Belgae a belgicus /-a /-um sinn deemno Wierder, déi ëmmer nees mat Virsiicht ze genéisse sinn. Normalerweis gëtt d'Adjektiv am 18. Jh. mat "des Pays-Bas (méridionaux ou autrichiens)" iwwersat. Uertschafte wéi Léck, Huy, Hasselt, Dinant, Bouillon, Stavelot oder Malmedy, déi net an den Éisträicheschen Nidderlande waren, haten also näischt mat deem Begrëff um Hutt. Wéi an der Zäit vun der Brabanter Revolutioun (1789/90), aus där d'Herzogtum (oder d'"Provënz") Lëtzebuerg sech konnt eraushalen, eng kuerzlieweg Republik vun den États-Belgiques-Unis ausgeruff gouf, ass déi selwecht Republik an offiziellen Dokumenter mat "Vereenigde Nederlandsche Staeten" am deemolege brabanter-flämeschen Dialekt ëmschriwwe ginn. D'Adjektiv "belgique", den Ausdrock "des Pays-Bas (méridionaux ou autrichiens)" an d'Adjektiv "nederlands" waren deemno Synonymmen.Se haten direkt näischt mam zukünftege Staat Belsch ze dinn, a se haten zumol keng sproochlech Konnotatioun.
Den haitege Sënn vum Adjektiv belge, dat déi al Form "belgique" ersat huet, a vum Numm Belgique, fir d'Land, huet sech am Fong eréischt progressiv tëscht der Franséischer Revolutioun, an där d'Éisträichesch Nidderlanden an aner Fürstentümer den néng franséischen Departementer (fr:Départements réunis) Plaz hu misse maachen, an der definitiver Delimitatioun (1839) vum belsche Kinnekräich, dat 1830 ausgeruff gi war, duerchgesat. Dobäi hu vill Awunner vum alen onofhängege Prënzbistum Léck sech nach laang net als Belsch betruecht oder gefillt.
Le faux-cul
Le faux-cul ass e franséische Film vum Roger Hanin aus dem Joer 1974.
Ëm wat geet et am Film?
Frankräich soll en internationalen Accord mat engem afrikanesche Staat ënnerschreiwen, awer eng Partie Leit stäipe sech dergéint...
Hervé Bromberger
Den Hervé Bromberger, gebuer den 11. November 1918 zu Marseille a gestuerwen de 25. November 1993 zu Villejuif, war e franséische Filmregisseur an Dréibuchauteur.
Ulla Jacobsson
D'Ulla Jacobsson, gebuer den 23. Mee 1929 zu Mölndal a Schweden a gestuerwen den 20. August 1982 zu Wien, war eng schweedesch-éisträichesch Schauspillerin.
Si huet Filmer vu bedeitende Regisseure wéi Ingmar Bergman, Anthony Mann a Rainer Werner Fassbinder matgespillt.
John Gavin
De Gavin krut de Golden Globe fir de beschten neie Schauspiller vum Joer fir seng Roll als däitschen Zaldot am Krichsfilm A Time to Love and a Time to Die vum Douglas Sirk. Duerno huet hien nach an Imitation of Life (1959) och vum Douglas Sirk d'Haaptroll iwwerholl.
Zu senge bekannte Filmer zielen och de Krimi-KlassikerPsycho (1960) vum Alfred Hitchcock an den historesche Film Spartacus (1960) vum Stanley Kubrick.
De John Gavin war vun 1981 bis 1986 US-amerikaneschen Ambassadeur a Mexiko.
Alphonse Majerus (Foussballspiller)
Den Alphonse Majerus, gebuer de 26. Mäerz 1913 a gestuerwen den 28. Mäerz 2001, war e lëtzebuergesche Foussballspiller, dee bei der Jeunesse Esch ënner Vertrag stoung.
Den 21. Mäerz 1937 an den 30. Januar 1938 huet den Alphonse Majerus fir déi lëtzebuergesch Foussballnationalekipp gespillt.
Säin Zwillingsbrudder Victor war och Foussballspiller bei der Jeunesse.
Ferdinand Kayser
De Ferdinand Kayser, gebuer de 4. Juli 1958 an der Stad Lëtzebuerg, ass e lëtzebuergeschen Ekonomist a Manager.
Hie war Managing Director vum däitsche Pay TV Konzern Premiere AG, deen haut ënner dem Numm Sky Deutschland bekannt ass. 2002 gouf hie President a Generaldirekter vun der SES Astra. Zanter Mee 2011 ass hien Chief Commercial Officer vun der SES.
Vulkanspléck
Eng Vulkanspléck ass eng speziell Aart vu Vulkan.
Och en Zentralvulkan huet dacks e Spléckesystem, wéi z. B. bei Krafla an Island. ,
Eng Vulkanspléck huet méiglecherweis (nach) keen zentrale rouerfërmege Fërderschlout. Dofir fléisst d'Lava aus enger längelzeger Spléck, wouduerch dacks e Biergréck mat wäitflächege Lavafelder entsteet. Et ka sech awer genee sou gutt ëm Kraterreien handelen déi amggange sinn z'entstoen.
Vulkansplécke kënnen zum Beispill mat Schëldvulkane verbonne Bréch duerstellen, wéi z. B. op Reykjanesskagi, oder och eegestänneg sinn, wéi beim Alu an Ethiopien oder beim Mount Tarawera an Neiséiland.
Saint-Nicolas-de-Port
Saint-Nicolas-de-Port ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Boris Jefimowitsch Nemzow
De Boris Jefimowitsch Nemzow (ru.: Борис Ефимович Немцов), gebuer den 9. Oktober 1959 zu Sotschi a gestuerwen de 27. Februar 2015 zu Moskau, war e russesche Politiker. Hie war laang ee vun den Haaptleit vun der liberaler Partei Unioun vun de Rietse Kräften. 1991 bis 1997 war hie Gouverneur vum Oblast Nijni Nowgorod.
Ënner dem President Boris Jelzin war den Nemzow tëscht 1997 an 1998 Vizeministerpresident vun der Russescher Federatioun (an zousätzlech Energieminister) an huet als ee vun den Architekte vun de maartwirtschaftleche Wirtschaftsreformen a sengem Land gegollt. Am August 1998 ass hien aus der Regierung ausgetrueden. Hie war ee vun de méiglechen Nofollger vum Jelzin, dësen huet sech awer fir de Wladimir Putin decidéiert.
Den Nemzow huet de Putin am Ufank ënnerstëtzt, gouf awer méi spéit säi Kontrahent. Als Fraktiounspresident vun der Unioun vun de rietse Kräfte war hien e wichtege Kritiker vun der Regierung. Bei de Presidentewalen 2008 gouf hie vu senger Partei als Kandidat opgesat, huet sech awer virun der Wal zeréckgezunn. 2008 huet hie mat aneren Oppositionellen d'Beweegung Solidarnost gegrënnt. 2010 huet hie mat aneren e Manifest mam Titel De Putin muss trëppelen erausbruecht, an en huet ë. a. e kritesche Bilan iwwer zéng Joer Herrschaft vum Putin publizéiert. Hie war ee vun de Porte-parolë bei de Protester géint d'Erëmwal vum Putin als President, 2012. Viru sengem Doud huet hien déi russesch Politik am Ukrain-Krich schaarf kritiséiert.
De 27. Februar 2015 gouf hien am Zentrum vu Moskau op oppener Strooss erschoss.
Classic Haribo 2000
Déi '''7. Classic Haribo''' gouf den 20. Februar 2000 gefuer.
Et war déi zweet Kompetitioun vun der Coupe de France 2000 a se stoung um Kalenner vun der UCI an der Kategorie 1.3. Se gouf vum Est Jaan Kirsipu gewonnen.
Sophie Garel
D'Sophie Garel, gebuer den 22. Abrëll 1942 zu Oran (Algerien) als Lucienne Garcia, ass eng franséisch Sängerin, Radiosspeakerin a Fernseemoderatorin. Si huet hir Carrière 1960 ugefaangen.
Si huet Lëtzebuerg beim Eurovision Song Contest 1968 zu London zesumme mam Chris Baldo mam Lidd "Nous vivrons d'amour" vertrueden. Se koumen op déi 11. Plaz mat 5 Punkten.
Classic Haribo 1999
Déi '''6. Classic Haribo''' gouf den 21. Februar 1999 gefuer.
Et war déi zweet Kompetitioun vun der Coupe de France 1999 a se stoung um Kalenner vun der UCI an der Kategorie 1.3. Se gouf vum Australier Stuart O'Grady gewonnen.
Omegna
Omegna ass eng Gemeng an Norditalien. D'Klengstad läit um Norde vum Ortaséi, wou d'Baach Nigoglia de Séi verléisst, fir spéider an d'Strona ze lafen.
D'Gemeng besteet aus den Uertschaften (frazione) Bagnella, Borca, Crusinallo, Cireggio, Santa Rita, Agrano a Gattugno.
Nopeschgemengen
Armeno, Casale Corte Cerro, Germagno, Gignese, Gravellona Toce, Nonio, Pettenasco, Quarna Sopra, Quarna Sotto, Stresa.
(1915) Quetzálcoatl
Den (1915) Quetzálcoatl ass en Asteroid vum Amortyp. Hie gouf den 9. Mäerz 1953 vum Albert George Wilson am Palomar-Observatoire entdeckt.
Genannt ass den Asteroid nom aztekeschen an toltekesche Gott Quetzalcoatl.
Véronique Stoffel
D' Véronique "Nicky" Stoffel, gebuer de 7. Dezember 1974, ass eng lëtzebuergesch Juristin an Affekotin.
Si gouf de 5. Mäerz 2018 fir d' ADR als Member vum Lëtzebuerger Staatsrot (Conseillère) ernannt an den 20. Mäerz 2018 vereedegt. ¨Si ersetzt do den Albert Rodesch.
Si la vie est cadeau
Si la vie est cadeau ass e Lidd vun der franséischer Sängerin Corinne Hermès, komponéiert vum Jean-Pierre Millers a getext vum Alain Garcia. Et war déi lëtzebuergesch Bedeelegung am Grand Prix Eurovision Song Contest 1983 zu München, gesongen op Franséisch. Et koum op déi 1. Plaz mat 142 Punkten.
Juegdjoer
E Juegdjoer ass am Ënnerscheed zum Kalennerjoer eng Period vun zwielef Méint, där hiren Ufank an Enn vun engem Gesetz festgehale gëtt. Zu Lëtzebuerg ass dat vum 1. Abrëll bis zum 31. Mäerz vum Joer drop.
De Joresjuedschäin ass deemno fir déi Period gülteg a muss duerno allkéiers ernéiert ginn. D'Bejoungspläng dogéint, si fir eng Juegdperiod gülteg.
D'Juegd gëtt normalerweis fir néng Juegdjoer vum Juegdsyndikat verpacht.
Jeremiah P. Ostriker
Den Jeremiah Paul Ostriker, gebuer den 13. Abrëll 1937 zu New York, ass en US-amerikaneschen Astrophysiker.
Den Ostriker hat op der Harvard Universitéit studéiert an huet 1964 beim Subrahmanyan Chandrasekhar op der University of Chicago zum Ph. D. promovéiert. Vun 1971 bis 1995 war hie Professer op der Princeton Universitéit. Vun 2001 bis 2003 war hie Plumian Professor op der University of Cambridge. Duerno koum hien op Princeton zeréck.
George Seaton (Regisseur)
Den George Seaton; gebuer als George Stenius de 17. Abrëll 1911 zu South Bend a gestuerwen den 28. Juli 1979 zu Beverly Hills a Kalifornien, war en US-amerikanesche Dréibuchauteur, Filmregisseur a Filmproduzent.
Meteoritical Bulletin
De Meteoritical Bulletin ass eng Publikatioun vun der Meteoritical Society mat enger kuerzer Beschreiwung a Klassifizéierung vun alle Meteoritten, déi op der Welt fonnt goufen. E gëtt reegelméisseg an der Zäitschrëft Meteoritics & Planetary Science publizéiert. Nëmmen déi dora publizéiert Nimm gëllen als offiziell Meteorittenimm.
George Seaton (Regisseur)
De Seaton krut 1948 en Oscar fir dat bescht Dréibuch fir de Film Miracle on 34th Street (1947) an 1955 en Oscar als beschten Dréibuchauteur fir de Film The Country Girl (1954).
Meteoritical Bulletin
Den Numm
Fir déi genee Bezeechnung vun engem Meteorittennumm goufen an enger internationaler Fachgesellschaft Reegelen opgestallt. Deemno gi Meteoritte no der Plaz, wou se fonnt goufen (Flouer, Floss, Géigend asw.) genannt. Bei Plazen, wou vill Meteoritte fonnt goufen, wéi beispillsweis en ettlech Gebidder an der Sahara, gëtt eng lafend Nummer ugehaangen (z. B. NWA 3009). Bei Meteoritten, déi an der Antarktis fonnt goufen, gëtt un den Numm d'Joreszuel an eng lafend Nummer ugehaangen. Beispillsweis bezeechent ALH 76008 den aachte Meteorit, deen am Joer 1976 am Alan-Hills-Gebitt an der Antarktis fonnt gouf. De Marsmeteorit ALH 84001, deen duerch d'Spuere vu fossille Bakteerie bekannt gouf, war deemno den éischte Meteorit, deen am Joer 1984 an deem Gebitt fonnt gouf.
Mondicourt
Mondicourt ass eng franséisch Gemeng am Departement Pas-de-Calais an der Regioun Hauts-de-France.
Sarrey
Sarrey ass eng franséisch Gemeng am Departement Haute-Marne an der Regioun Grand Est.
Deltgen
Deltgen ass e Familljennumm, dee virun allem zu Lëtzebuerg virkënnt.
Dem Luxemburger Familiennamenatlas no wier en etymologesch op Dell zeréckzeféieren, wat "Kaul", "Téitsch" bedeit, an, op eng Persoun iwwerdroen, "Een dee 'getéitscht', d. h. 'net ganz hell' ass".
Et ass de Familljennumm vun ë. a. follgende Persounen:
Scarlet Anger
Scarlet Anger ass eng lëtzebuergesch Museksgrupp vun Dummeldeng an der Stad Lëtzebuerg, déi 2007 vun de Museker Joe Block a Fred Molitor gegrënnt gouf. De Stil vun der Grupp ass Thrash Metal. Hir Lidder sinn op Englesch.
Scarlet Anger huet eng gewësse Popularitéit an der lëtzebuergescher Metal-Musekszeen. , Se hunn um Wacken Open Air Festival a Food For Your Senses gespillt. 2011 huet d'Band den Netrock Contest gewonnen.
Polaris-Azimut
D'Method gehéiert zu de geneesten Azimut-Methode vun der Geodetescher Astronomie, obschonn d'Virgangsweis am Prinzip einfach ass:
Mat dem Standpunkt vum Observateur geographesch Koordinaten an den Auerzäite beim Uviséiere vun de Stäre léisst sech deenen hiren Azimut berechnen, aus där um Theodolit gemoossener Richtungsdifferenz den terrestreschen Azimut.
Déi wichtegst Uwendunge vun der Method, déi a ronn 10 Minutten eng Prezisioun am Beräich vun ±1" gëtt, sinn
Jean-Théodore Mergen
1921 krut hie fir säi Projet Liberté III beim Concours fir d'Monument du souvenir op der Constitutiounsplaz an der Stad Lëtzebuerg, hanner dem Gewënner Claus Cito an dem zweetplazéierte Jean Mich, den drëtte Präis.
Am Dezember 1921 huet hie vu sengem Papp, dem Théodore Mergen, deem säi Marbriers- a Skulpturatelier an der Stad Lëtzebuerg beim Glacis iwwerholl.
André Michel
Den André Michel, gebuer den 20. Februar 1910 zu Paräis an och do gestuerwen de 5. Juni 1989, war e franséische Filmregisseur, Dréibuchauteur a Schauspiller.
Polhéicht
D'Polhéicht bestëmmt dobäi de senkrechte Wénkelofstand tëscht Horizont an Himmelsnordpol an ass identesch mat der astronomescher Breet (approximativ = geographesch Breet) vum Observatiounspunkt. Den Himmelsnordpol ass no beim Polarstär an ass den Duerchstousspunkt vun der verlängerter Äerdachs mat der Himmelskugel.
D'Equatorhéicht ass entspriechend d'Héicht vum Himmelsequator zum Horizont a berechent sech aus der Polhéicht zu: 90° minus Polhéicht.
D'Polhéicht ass e wichtege Wäert fir d'korrekt Ausriichte vun der equatorialer Montéierung vun engem astronomeschen Teleskop a fir déi genee Richtungsbestëmmung mam Polaris-Azimut.